ନୂଆଦିଲ୍ଲୀଃ କିଙ୍ଗସ୍ ଇଲେଭେନ୍ ପଞ୍ଜାବ ଟିମର ରହସ୍ୟମୟ ସ୍ପିନର ବରୁନ୍ ଚକ୍ରବର୍ତ୍ତୀ ଆହତ କାରଣରୁ ଚଳିତ ଆଇପିଏଲରୁ ବାଦ୍ ପଡ଼ିଛନ୍ତ। ତାମିଲନାଡୁର ଏହି ଖେଳାଳି ଚଳିତ ଆଇପିଏଲରେ ଅଧିକାଂଶ ସମୟ ଅଙ୍ଗୁଳିଜନିତ ଆଘାତ ସମସ୍ୟାରେ ରହିଥିବା ବେଳେ ଏପର୍ଯ୍ୟନ୍ତ ଏଥିରୁ ମୁକୁଳିପାରି ନାହାନ୍ତି।
ବରୁନ୍ ଚଳିତ ସିଜନରେ କୋଲକାତା ନାଇଟ୍ ରାଇଡର୍ସ ବିପକ୍ଷରେ ଏକମାତ୍ର ମ୍ୟାଚ୍ ଖେଳିଥିଲେ, ଯେଉଁଥିରେ ସେ ୩୫ ରନ୍ ଦେଇ ଗୋଟିଏ ୱିକେଟ୍ ନେଇଥିଲେ। ବରୁନଙ୍କୁ ଗତବର୍ଷ ଡିସେମ୍ବରରେ ପଞ୍ଜାବ ୮.୪ କୋଟି ଟଙ୍କାରେ କିଣିଥିଲା। ଗତମାସରେ ଚେନ୍ନାଇ ଗସ୍ତ ବେଳେ ତାଙ୍କ ଅଙ୍ଗୁଳିରେ ଆଘାତ ଲାଗିଥିଲା, ଯେଉଁ କାରଣରୁ ସେ କିଛି ସପ୍ତାହ କ୍ରିକେଟ୍ ମଇଦାନରୁ ଦୂରେଇ ରହିଥିଲେ।
